ထိုင်သီႇဝၼ်း ၵႃးဢၼ်ၶႃႈၶီႇတီႈသီႇပေႃႉမႃးၼၼ်ႉ ၵွပ်ႈပိူဝ်ႈၶၢဝ်းတၢင်းမၼ်းသုတ်း တီႈလွႆလႅမ်လႄႈ သမ်ႉလႆႈၶၢႆႉၶူဝ်းၵႂႃႇၶီႇတၢင်ႇလမ်းသေ သိုပ်ႇၶၢဝ်းတၢင်းထႅင်ႈ။ ဢမ်ႇပေႃးႁိုင်ပေႃးၼၢၼ်း ၸင်ႇႁွတ်ႈမိူင်းပွၼ်၊ ပဵၼ်ဝဵင်းၸဝ်ႈၸၢမ်ႇထုၼ်း၊ ၸဝ်ႈဢၼ်ဢွၼ်ႁူဝ်ႁဵတ်းၵၼ်း ၵူၼ်းမိူင်းတႆးသေ ဢဝ်သၢႆၸႂ်လႅၵ်ႈမိူင်းၵွၼ်းၶေႃႁဝ်းၵႂႃႇၼၼ်ႉယဝ်ႉ။ ပေႃးပူၼ်ႉမိူင်းပွၼ်ၸင်ႇသမ်ႉႁွတ်ႈႁူဝ်ပူင်း၊ လုၵ်ႉတီႈႁူဝ်ပူင်း ၶိုၼ်ႈၸွမ်းလွႆလူင်ၵႂႃႇ ၶၢဝ်းတၢင်းသိပ်းသွင်လၵ်း ၸင်ႇတေႁွတ်ႈဝဵင်းတွင်ႇၵျီး။ မိူဝ်ႈၶဝ်ႈဝဵင်းမႃး လႆႈႁၼ်သိုင်ႇပိတၵၢတ်ႈလူင် မုၵ်ႉၸုမ်းလိၵ်ႈတႆးလႄႈ၊ ၵွင်ႇသိုင်ႇမိူင်းတႆး၊ လုမ်းလူင်ပွင်ၸိုင်တႆး၊ ႁိူၼ်းဢုတ်ႇႁိူၼ်းလဵၵ်း ပေႃးၶပ်ႉတၢပ်ႇၵၢပ်ႇ၊ လေႃႉမႃႉလႂ် ၵႃးလႂ်ၵေႃႈ ၼမ်လူင်ၼမ်လၢင်။